Haití sí yía probe. Vaya que lo yía. Haiti, ex colonia de la Francia, ya esprimida hasta deixar un réxime ya inda unas estructuras coloniales dafechu. Haití yía colonia de poblamientu, pero en vez de poblase de ciudadanos de la metrópoli, cumo'l Canadá ou Australia nel contestu británicu ya por siguir la nomenclatura d'esti estatus del Imperiu de Sua Graciosa Maxestá, Haití foi d'esclavos del África, ya Francia sacóu azucre, nun réxime de monocultivu colonial. Cuando ruempe el vínculu metrópoli colonia d'ultramar, Napoleón manda llantar remolacha azucarera en estaxas ya plantaciones; Francia siguíu col sou azucre, non de caña sinon de remolacha, ya Haití colas suas estructuras de mangonéu colonia, nuna postura tovía más desfavorable que cualaquiera de las demás colonias americanas.